เงินบาทปิด 31.67/69 บาท
ธนาคาร ซีไอเอ็มบี ไทยรายงาน เงินบาทปิด 31.67/69 ระหว่างผันผวน คาดตลาดกลับมาติดตามเศรษฐกิจยุโรปต่อ
13 มิ.ย. 2555

ธนาคาร ซีไอเอ็มบี ไทยรายงาน เงินบาทปิด 31.67/69 ระหว่างผันผวน คาดตลาดกลับมาติดตามเศรษฐกิจยุโรปต่อ
นักบริหารเงินจากธนาคาร ซีไอเอ็มบี ไทย เปิดเผยว่า เงินบาทปิดตลาดวันนี้ที่ระดับ 31.67/69 บาท/ดอลลาร์ จากช่วงเช้าที่เปิดตลาดที่ระดับ 31.59/61 บาท/ดอลลาร์ ระหว่างวันเคลื่อนไหวในลักษณะผันผวนทั้งอ่อนค่าและแข็งค่าตามภูมิภาค ทดสอบระดับต่ำสุดคือตอนเปิดตลาดเมื่อเช้า และทดสอบระดับสูงสุดคือตอนปิดตลาดเย็นวันนี้
"เรื่องกนง.ก็ไม่มีอะไรเซอร์ไพร์ส เป็นไปตามที่มีการคาดการณ์ว่าจะคงอัตราดอกเบี้ยไว้ที่ 3%" นักบริหารเงิน กล่าว 
สำหรับความเคลื่อนไหวของค่าเงินสกุลหลักต่างประเทศช่วงปิดตลาดเย็นวันนี้ เงินเยนอยู่ที่ระดับ 79.63/65 เยน/ดอลลาร์ จากเมื่อเช้าที่ 79.64/69 เยน/ดอลลาร์ ส่วนเงินยูโรอยู่ที่ระดับ 1.2545/2548 ดอลลาร์/ยูโร จากช่วงเช้าที่อยู่ที่ระดับ 1.2490/2493 ดอลลาร์/ยูโร
 นักบริหารเงิน คาดว่า วันพรุ่งนี้เงินบาทน่าจะยังเคลื่อนไหวในกรอบแคบๆ ระหว่าง 31.55-31.65 บาท/ดอลลาร์ โดยคาดว่าตลาดจะกลับมาติดตามสถานการณ์ในยุโรปต่อไป